OzLabs/hebrew-wiki-articles huggingface dataset:
איוואן פדורוב

איוואן סרגייביץ' פדורוב (באוקראינית: Іван Сергійович Федоров; נולד ב-29 באוגוסט 1988) הוא פוליטיקאי אוקראיני. מאז דצמבר 2020 מכהן כראש עיריית מליטופול שבאוקראינה.

== ביוגרפיה ==

פדורוב נבחר למועצת העיר מליטופול בשנת 2014. בשנת 2015, הוא נבחר לסגן במועצת מחוז זפוריז'יה. פדורוב מכהן כראש עיריית מליטופול החל מדצמבר 2020.

ב-6 במרץ 2022, זכה פדורוב באות מממשלת אוקראינה לאור תרומה אישית משמעותית בהגנה על ריבונות המדינה ושלמותה הטריטוריאלית של אוקראינה, אומץ לב ופעולות חסרות אנוכיות שהוצגו במהלך ארגון ההגנה על היישובים במהלך הפלישה הרוסית לאוקראינה. עירו נכבשה על ידי רוסיה ב-1 במרץ 2022 לאחר קרב מליטופול.

ב-11 במרץ 2022, הודיע סגן ראש לשכתו של נשיא אוקראינה וולודימיר זלנסקי כי פדורוב נעצר ונחטף על-ידי כוחות צבא רוסיה, לאחר שהאשימו את פדורוב בטרור. הידיעה על חטיפתו אושרה על-ידי יועץ של נשיא אוקראינה ועל-ידי סרטונים שפורסמו ברשת CNN, המציגים חיילים רוסיים מחוץ לבניין עיריית מליטופול. אוקראינה האשימה את הכוחות הרוסיים בהפרת החוק הבינלאומי בשל הפרת אמנות ז'נבה. בעקבות החטיפה, מצבו של פדורוב הוסף כאחד מהנושאים במשא ומתן הבינלאומי שאליו קרא נשיא אוקראינה. בנוסף, אלפי אזרחים צעדו מול בית העירייה של מליטופול במחאה על מעצרו. ב-16 במרץ, הכוחות הרוסיים שחררו את פדורוב.

==קישורים חיצוניים==

== הערות שוליים ==

קטגוריה:ראשי עיריות באוקראינה
קטגוריה:פוליטיקאים אוקראינים
קטגוריה:אוקראינים שנולדו ב-1988
Lock Me In

"Lock Me In" (בעברית: "נעל/י אותי בפנים") הוא סינגל שהוקלט על ידי להקת הרוק הגאורגית סירקוס מירקוס. הוא יצא לאור ב-9 במרץ 2022 לאחר שהאודיו הרשמי שלו פורסם בעמוד היוטיוב של הלהקה.<ref></ref> השיר ייצג את גאורגיה באירוויזיון 2022 שהתקיים בטורינו, איטליה, לאחר שנבחר באופן פנימי על ידי רשות השידור הגאורגית (GPB).<ref name=":0"></ref>

== הוצאה לאור ==
"Lock Me In" יצא לאור ב-9 במרץ 2022 בערוץ היוטיוב הרשמי של סירוקס מירקוס. הווידאו קליפ שלו היה אמור להתפרסם גם כן, אולם הוצאתו נדחתה בשל הפלישה הרוסית לאוקראינה. "איננו מרגישים בנוח לפרסם וידאו קליפ צבעוני ושמח. במקום זאת ובהתאם להנחיות איגוד השידור האירופי, פרסמנו את האודיו של "Lock Me In". האודיו מלווה לרקע שחור כדי להביע סולדריות עם אחינו ואחיותינו האוקראינים" – הצהירו חברי הלהקה.<ref name=":0" />

== לפני האירוויזיון ==
ב-20 בספטמבר 2021 אישרה רשות השידור הגאורגית את השתתפותה באירוויזיון 2022.<ref name="today2"></ref> ב-14 בנובמבר אותה השנה הכריזה כי להקת סירקוס מירקוס נבחרה לייצג את המדינה באירוע זה. שירם טרם יצא לאור.<ref name="selection2"></ref> שירה לתחרות, "Lock Me In", יצא לאור ב-9 במרץ 2022.<ref></ref><ref></ref>

== באירוויזיון ==
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022.<ref></ref> על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> ב-25 בינואר 2022 נקבע בהגרלת חצאי הגמר כי גאורגיה תופיע בחלק הראשון של חצי הגמר השני.<ref></ref>

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. גאורגיה הופיעה חמישית, לאחר אזרבייג'ן ולפני מלטה.<ref></ref> ב-12 במאי 2022 ביצעה להקת סירקוס מירקוס את "Lock Me In" על בימת חצי הגמר השני של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 18 עם 22 נקודות.

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי אירוויזיון 2022
קטגוריה:שירי גאורגיה באירוויזיון
קטגוריה:שירים באנגלית
Space Man

"Space Man" (מסוגנן כ-"SPACE MAN"; בעברית: "איש חלל") הוא סינגל של הזמר הבריטי, סאם ריידר, שיצא ב-22 בפברואר 2022. לאחר שנבחר באופן פנימי על ידי תאגיד השידור הבריטי, השיר ייצג את הממלכה המאוחדת באירוויזיון 2022, ובתום התחרות התברר שדורג במקום השני, לאחר שזכה ב-466 נקודות.<ref></ref><ref></ref>

== ביקורות ==
המגזין Evening Standard תיאר את "Space Man" כשיר פופ שכתוב בצורה נהדרת. הוא אף טען כי יש ביכולתו לנצח באירוויזיון ולהביאו לשטחי הממלכה המאוחדת.<ref></ref> ג'יימס הול מדיילי טלגרף טען כי היא הבחירה של BBC בריידר לייצוג המדינה באירוויזיון היא נכונה וחכמה.<ref></ref>

== לפני האירוויזיון ==
ב-21 באוקטובר 2021, יום לאחר פרסום המדינות המשתתפות באירוויזיון 2022, הכריזה רשות השידור על כמה שינויים בתהליך בחירת הנציג. גם השנה הוא ייבחר בבחירה פנימית, אך הפעם בשיתוף עם חברת התקליטים טאפ מיוזיק. אמנים רבים חתומים בחברה זו, ביניהם דואה ליפה, לנה דל ריי ואלי גולדינג. קייט פיליפס, עורכת ה-BBC, הצהירה כי שיתוף הפעולה החדש עשוי להביא את הממלכה המאוחדת לימי גדולותיה באירוויזיון, שכן אמן מוכר ומבוסס יוכל לייצגה. ב-25 בינואר 2022 הכריזה חברת התקליטים כי היא החלה לרשום אמנים פוטנציאליים לאירוויזיון.<ref></ref>

סאם ריידר הוכרז כנציג הממלכה המאוחדת באירוויזיון 2022 עם השיר "Space Man" ב-10 במרץ 2022.<ref></ref><ref></ref><ref name=":selection"></ref> זה הוכרז על ידי סקוט מילס בתוכנית הבוקר של BBC Radio 1. על מנת לקדם את "Space Man" ריידר הופיע במספר מדינות באירופה: תחילה הופיע במספר תוכניות טלוויזיה בריטי, ולאחר מכן טס לבולגריה שם צילם את הופעת הגיבוי של השיר בפני אזרחי המדינה.<ref></ref><ref></ref> הוא הופיע גם במסיבות האירוויזיון השנתיות בלונדון ב-3 באפריל, באמסטרדם ב-9 באפריל ובמדריד ב-16 באפריל. ב-7 באפריל הופיע בתחנות רדיו הולנדיות, וב-14 באפריל נסע לבלגרד והופיע גם שם בתחנות רדיו מקומיות. הוא הופיע גם בסן מרינו, יוון וגרמניה.

== באירוויזיון ==
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022.<ref></ref> על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> כיוון שהממלכה המאוחדת חברה בחמש המדינות הגדולות, היא העפילה לגמר אוטומטית. ב-26 בינואר 2022 הוכרז כי הצבעותיה של הממלכה המאוחדת תשוקללנה בחצי הגמר השני.<ref></ref>

ב-13 במאי פורסם סדר ההופעות של הגמר, שנקבע על ידי מפיקי התחרות, כך ששירים דומים לא ישובצו בסמוך זה לזה. הממלכה המאוחדת הופיעה כמדינה ה-22, לפני פולין ואחרי אוסטרליה. ב-14 במאי ביצע ריידר את "Space Man" בגמר התחרות. הוא הגיע למקום השני עם 466 נקודות (283 מהשופטים ו-183 מהקהל).

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי אירוויזיון 2022
קטגוריה:שירי הממלכה המאוחדת באירוויזיון
קטגוריה:שירים באנגלית
קטגוריה:שירים שנכתבו על ידי איימי ודג'
קטגוריה:שירים על החלל החיצון
קטגוריה:בלדות משנות ה-2020
סבב הפוקר העולמי

סבב הפוקר העולמי (באנגלית: World Poker Tour; בראשי תיבות: WPT) הוא סבב טורנירי פוקר הנחשב אחד מהיוקרתיים בעולם. במסגרת הסבב מתקיימות מספר סדרות טורנירי פוקר במקומות שונים בעולם, אשר במרכזן הטורניר המכרזי עם עלות הרשמה בשווי 3,500 עד 25,000 דולר. המנצחים בטורנירים המרכזיים מוכרים כאלופי הסדרה בה ניצחו, ושמם נחרט על גביע האלופים של סבב הפוקר העולמי הנקרא על שמו של מייק סקסטון.

==היסטוריה==
סבב הפוקר העולמי הוקם ב-2002 בארצות הברית, על ידי סטיב ליפסקומב, אשר כיהן כמנכ"ל הראשון. בנובמבר 2009 הודיעה PartyGaming, מפעילת PartyPoker, על רכישת הסבב תמורת 12.3 מיליון דולר.

ביוני 2015 הודיע מנכ"ל הסבב אדם פליסקה על רכישת החברה על ידי Ourgame International Holdings תמורת 35 מיליון דולר.

ב-2021 רכשה Element Partners את הסבב תמורת 105 מיליון דולר.

גאס הנסן זכה באליפות הראשונה אשר התקיימה בבלאג'יו שבלאס וגאס ב-2002. בריאן אלטמן, אריק אפריאט, דייוויד "צ'ינו" ריים, אנתוני זינו, קרלוס מורטנסן וגאס הנסן זכו ב-3 אליפויות כל אחד. ב-2018 זכה דארן אליאס באליפות הרביעית שלו כאשר ניצח באליפות באריאה שבלאס וגאס ב-2008.

==שחקן השנה==
בסופה של כל עונה מוכרז שחקן השנה אשר נקבע לפי מספר הנקודות אשר צבר במהלך העונה. עד 2010 רק שבעת השחקנים האחרונים בטורניר המרכזי קיבלו נקודות, עם 200 לשחקן אשר סיים במקום השביעי ו-1000 נקודות לשחקן אשר זכה בטורניר. החל מהעונה התשיעית אשר החלה ב-2010 שונתה שיטת הניקוד כך שיותר שחקנים יזכו בנקודות, וסך הפרסים בטורניר ישפיע על כמות הנקודות. כל השחקנים אשר נכנסו לכסף בטורניר המרכזי יקבלו נקודות (כ-10% מהמשתתפים), כאשר הזוכה בטורניר יקבל בין 600 נקודות ל-1,600 נקודות, בתלות בסך הפרסים בטורניר.

נכון ל-2022, אף שחקן לא זכה פעמיים בתואר שחקן השנה. בין השחקנים אשר זכו פעם אחת היו הווארד לדרר (עונה ראשונה), אריק לינדגרן (עונה שנייה), דניאל נגראנו (עונה שלישית), ג'יי סי טראן (עונה חמישית), ברטרנד "ElkY" גרוספלייה (עונה שביעית), פראז ג'אקה (עונה שמינית) ואנתוני זינו (עונה שלוש עשרה).

== קישורים חיצוניים ==

* 

==הערות שוליים==

קטגוריה:פוקר
קטגוריה:תחרויות בין-לאומיות
וסטרן אדישן

וסטרן אדישן (באנגלית: Western Addition) היא שכונת מגורים היסטורית בעיר סן פרנסיסקו שבמדינת קליפורניה שבארצות הברית.

== מיקום ==
וסטרן אדישן ממוקמת בין שדרת ואן נס, רובע ריצ'מונד, השכונות הייט-אשבורי ולואר הייט, והשכונה פסיפיק הייטס.

כיום לרוב ישנם שתי משמעויות שונות למונח "Western Addition" - האזור הגאוגרפי המקורי בו בוצע הפיתוח של השכונה או החלק המזרחי של השכונה (המכונה גם מחוז פילמור) שפותח מחדש במהלך שנות ה-50 של המאה ה-20.

כאשר הכוונה היא לאזור הגאוגרפי המקורי בו בוצע הפיתוח של השכונה, מתכוונים בדרך כלל לאזור שנתחם על ידי שדרת ואן נס במזרח, רחוב מאסוניק במערב, רחוב קליפורניה בצפון ורחוב פל או רחוב אוק בדרום.

== היסטוריה ==
מבחינה היסטורית, נוסדה וסטרן אדישן במקור במהלך שנות ה-50 של המאה ה-20. שטח גדול זה הקיף כ-500 בלוקים שהשתרעו לכיוון מערב מרחוב לארקין (הגבול המערבי הקודם של העיר) לעבר רחוב דיוויסאדרו, (ומכאן השם "התוספת המערבית") ויצרו את כיכר ג'פרסון, כיכר המילטון, כיכר אלאמו, אלטה פלאזה וכיכר לאפייט. השטח שימש בתחילה לחקלאות בקנה מידה קטן, אבל בעקבות המצאת הרכבל במהלך שנות ה-70 של המאה ה-20, התפתחה וסטרן אדישן כפרוור ויקטוריאני. שכונת ההרחבה המערבית שרדה את רעידת האדמה בסן פרנסיסקו בשנת 1906 כאשר המבנים בסגנון הוויקטוריאני שלמים ברובם.

לאחר מלחמת העולם השנייה הפכה וסטרן אדישן, ובמיוחד מחוז פילמור, למיקום מרכזי בו חיה הקהילה האפרו-אמריקאית של סן פרנסיסקו, בין היתר כתוצאה מכליאת היפנים בארצות הברית במהלך מלחמת העולם השנייה. מאז ואילך, בעקבות תוכניות התחדשות עירונית, ובעקבות הדמוגרפיה המשתנה של סן פרנסיסקו, התרחשו שינויים גדולים בהרכב האתני של השכונה, שכן מחוז פילמור סבל מפשע ומעוני בעוד ששכונת רבות באזור עברו תהליך ג'נטריפיקציה מהותי.

==קישורים חיצוניים==

קטגוריה:סן פרנסיסקו: שכונות
איי זד

מפה טופוגרפית של איי שטלנד הדרומיים {{ש}} איי זד ממוקמים ברביע הרביעי מימין, בשורה השנייה מלמעלה של רביעי המפה
איי זד (באנגלית: Zed Islands) הם ארכיפלג קטן של איים, הממוקמים בסמוך לחוף צפון מזרחי של האי ליווינגסטון באיי שטלנד הדרומיים, שבבאנטארקטיקה.

הארכיפלג כולל ארבעה איים: האי אספרנטו, האי לסידרן, האי פאנאגוריה, האי קושאבה, וכן השוניות הסמוכות: סלעי גוריצה, וסלעי דלאגניה.

הנקודה הגבוהה ביותר בארכיפלג מתנשאת לגובה של 290 מטרים מעל פני הים.

נקודת ויליאמס, בחצי האי וארנה שבאי ליווינגסטון ממוקמת 1.5 קילומטרים מדרום לאיי זד, מעברו השני של מצר הים מעבר איגליקה.

== היסטוריה ==
=== מיפוי הארכיפלג ===

הארכיפלג מופה לראשונה בשנת 1935 על ידי סקרי דיסקברי (אשר הפליגו על האונייה דיסקברי II).

האיים מופו בשנית על ידי סוקרים בריטיים בשנת 1968, סוקרים צ'יליאניים בשנת 1971, סוקרים ארגנטינאיים בשנת 1980, סוקרים ספרדים בשנת 1991, וסוקרים בולגריים בשנת 2005 ובשנת 2009.

=== מקור השם ===

שמה של קבוצת האיים ניתן לה על ידי סקרי דיסקברי בשנת 1935.

== קישורים חיצוניים ==
* [http://data.aad.gov.au/aadc/gaz/scar/ תצלום לוויין של אזור האיים]

זד
אז'ן פננסיה

אז'ן פננסיה (בצרפתית: Eugène Penancier; 24 בפברואר 1873, ברה-סור-סן – 4 ביולי 1955, פריז) היה מדינאי צרפתי שכיהן בפרלמנט הצרפתי ובתפקיד שר במספר מממשלות צרפת.

==ביוגרפיה==
אז'ן פננסיה נולד בברה-סור-סן. לאחר סיום בית הספר הוא למד בסורבון וסיים את לימודי הדוקטורט במשפטים בשנת 1897. הוא חזר לעיר הולדותו לנבחר לראש העיר. בשנים 1920–1936 הוא היה חבר הסנאט. פננסיה היה חבר במפלגה הרדיקלית.

אז'ן פננסיה פעמיים כיהן כשר המשפטים של צרפת במהלך שנת 1933 ו-1934, כל פעם תחת ראש ממשלה אדואר דאלאדיה. בפעם השנייה ממשלה בה הוא כיהן נפלה לאחר 10 ימים בלבד. תקופה מסוימת הוא היה סגן ראש ממשלה ראשון של צרפת. פננסיה עזב את הפוליטיקה בשנת 1936 לאחר שלא הצליח להיבחר מחדש לסנאט.

על פעילותו בתחום הציבורי הוא התקבל ללגיון הכבוד.

==קישורים חיצוניים==

* [http://www.senat.fr/senateur-3eme-republique/penancier_eugene1605r3.html ביוגרפיה]

קטגוריה:פוליטיקאים צרפתים
קטגוריה:שרי ממשלת צרפת
קטגוריה:שרי משפטים
קטגוריה:חברי הסנאט (צרפת)
קטגוריה:מפקדים בלגיון הכבוד
קטגוריה:צרפתים שנולדו ב-1873
קטגוריה:צרפתים שנפטרו ב-1955
מרונדרה

מרונדרה (באנגלית ובשונה: Marondera; נודעה בעבר בשם מרנדלסי, באנגלית: Marandellas) היא בירת מחוז משונלנד המזרחית (Mashonaland East) בזימבבואה. העיר שוכנת במזרח זימבבואה, כ-72 ק"מ מבירת המדינה הארארה איתה היא קשובה בכביש A3 שעבוד דרך ברומלי.

==היסטוריה==
באזור היה קיים יישוב בו התגורר ראש השבט המקומי. לאחר התקוממות נגד הבריטים בשנת 1896, היישוב עבר מספר קילומטרים מזרחה ובשנת 1943 קיבל הכרה כעיר. בתקופת מלחמת הבורים במקום הוקם בסיס צבאי להתארגנות כוחות בריטניה לפני העברתם לחזית הלחימה. במהלך מלחמת העולם השנייה בעיר התיישבו פליטים מפולין.

רוב אוכלוסיית העיר היא מקומית, אך קיימת קהילה משמעותית של יוצאי אירופה.

העיר ידוע במוסדות ההשכלה, לרבות מכונים להשכלה גבוהה.

העיר מהווה מכרז תעסוקה לתושבי האזור ומתקיים בו שוק מקומי מרכזי. בנוסף לכך קיימת תעשייה של עיבור תוצרת חקלאית.

==גאוגרפיה==
העיר שוכנת באזור אקלים ימי עם טמפרטורת ממוצעת בינואר של 26 מעלות וביוני כ-16 מעלות. רוב הגשמים יורדים במהלך הקיץ.

==קישורים חיצוניים==
* 

קטגוריה:זימבבואה: ערים
קטגוריה:יישובים שהוקמו ב-1913
אלכסנדרה מקובסקיה

אלכסנדרה מקובסקיה (ברוסית: Александра Маковская; 1837 – 1915) הייתה ציירת נוף רוסית.

== ביוגרפיה ==
מקובסקיה היה הילדה הבכורה של יגור מקובסקי, ממייסדי בית הספר לציור, פיסול ואדריכלות במוסקבה. הוא עודד את כל ילדיו להפוך לאמנים ונתן להם שיעורים: קונסטנטין מקובסקי, ניקולאי מקובסקי, ולדימיר מקובסקי הלכו בעקבותיו. בתו הצעירה, מריה, הפכה לשחקנית.

לאחר שהוריה התגרשו, מקובסקיה התגוררה עם אמה בסנט פטרסבורג. בשנת 1866, היא החלה להציג את ציוריה באקדמיה הקיסרית לאמנויות. היא הציגה גם עם הנודדים בין השנים 1878 עד 1893 ובאגודה של מוסקבה לאמנות יפה בשנים 1881 עד 1896.

לאחר 1902, היא השתתפה בתצוגות של העיתון הרוסי "מיר איסקוסטווה". לא ברור אם היא מתה בסנט פטרסבורג או שבה למוסקבה בתחילת מלחמת העולם הראשונה.

עבודותיה מעולם לא קוטלגו.

ב-1997 נערכה בגלריה טרטיאקוב תערוכה רטרוספקטיבית גדולה של יצירות כל משפחת מקובסקי.

== גלריה ==
<gallery mode="packed" heights="180">
File:Alexandra Makovskaya The Village.jpg

File:Makovskaya 1.jpg

File:Makovskaya-Fire.jpg

File:Makovskaya 2.jpg
</gallery>

== קישורים חיצוניים ==

== הערות שוליים ==

קטגוריה:ציירות רוסיות
קטגוריה:ציירים רוסים
קטגוריה:ילידות 1837
קטגוריה:ילידי 1837
קטגוריה:נפטרות ב-1915
קטגוריה:רוסים שנפטרו ב-1915
ניקולאי שוסטוב

ניקולאי שוסטוב (ברוסית: Николай Шустов; 29 בדצמבר 1834 – 5 בדצמבר 1868) היה צייר רוסי וחבר באקדמיה האימפריאלית לאמנויות.<ref>Directory of the Imperial Academy of Arts 1915, p. 229.</ref>

== ביוגרפיה ==
אביו היה סוחר. את הכשרתו הראשונית קיבל באקדמיה הקיסרית לאמנויות. בשנת 1856 הוענק לו מדליית כסף על "ציור מהטבע" ובשנה שלאחר מכן זכה במדליית כסף נוספת על "רישום מהחיים". אחריה הגיעה מדליית זהב ב-1858, ועוד אחת ב-1861. <ref>Шустовъ, Николай Семеновичъ in the Русскій Бiографическiй Словарь (Russian Biographical Dictionary), Alexander Polovtsov, editor-in-chief. Императорское Русское Историческое Общество, 1911, Vol.23, "Шебановъ – Шютцъ", pgs.546-547</ref>

שנתיים לאחר מכן, הוא הצטרף ל"מרד הארבעה עשר", קבוצת סטודנטים שתמכה באמנות הריאליסטית החדשה ומחו על התעקשותה של האקדמיה לקדם את הסגנון הקלאסי. הוא והאחרים הגישו את התפטרותם וסיימו את לימודיהם כ"אמנים סוג ב'". מאוחר יותר הוא הצטרף לאיוואן קרמסקוי וחברים נוספים לקבוצה חדשה בשם ארטל האמנים.

בשנת 1865, בתערוכה של הארטל, דיוקנו של מיכאיל קורסקוב (המושל הכללי של מזרח סיביר) משך תשומת לב והוא הועלה לתואר "אקדמי" באקדמיה.

הוא מת, בן שלושים ושלוש בלבד, לאחר שסבל מהפרעה נפשית, אולי כתוצאה משתייה מופרזת. 

== גלריה ==
<gallery mode="packed" heights="180">
File:Calling of Mikhail Fedorovich.jpg

File:Nikolay Shustov 002.jpg

File:Nikolay Shustov 001.jpg
</gallery>
== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1834
קטגוריה:נפטרים ב-1868
סבב הפוקר האירופי

סבב הפוקר האירופי (באנגלית: European Poker Tour; בראשי תיבות: EPT) הוא סבב טורנירי פוקר. במסגרת הסבב מתקיימות מספר סדרות טורנירי פוקר במקומות שונים באירופה, אשר במרכזן הטורניר המכרזי עם עלות הרשמה בשווי 5,300 אירו. המנצחים בטורנירים המרכזיים מוכרים כאלופי הסדרה בה ניצחו.

==היסטוריה==
סבב הפוקר האירופי הוקם ב-2004 בארצות הברית על ידי ג'ון דותי, אשר כיהן כמנכ"ל הראשון. ב-2011 רכשה פוקרסטארס את הזכויות על הסבב, והחל מ-2012 אחד מעובדיה, אדגר סטוצ'לי, ממלא את תפקיד המנכ"ל.

בעונות הראשונות שוחקו כל סדרות הטורנירים בסבב במדינות שונות באירופה, אך החל מהעונה הרביעית מתקיים שיתוף פעולה בין סבב הפוקר האירופי לסדרת PokerStars Caribbean Adventure אשר מתקיימת באיי בהאמה. ב-2017 מותג מחדש בשם "אליפות פוקרסטארס" למשך עונה אחת במהלכה התקיימו טורנירים גם בפנמה ומקאו, אך לאחר שנה חזרו למותג המקורי ולמבנה הקודם.

אלכסנדר סטביץ' זכה באליפות הראשונה אשר התקיימה בברצלונה ב-2004. ויקטוריה קורן מיטשל הייתה האישה הראשונה אשר זכתה ב-2006 בלונדון, וב-2014 הייתה לראשונה שזכתה ב-2 תארים, כאשר ניצחה באליפות בסן רמו.

ב-2020 בוטלו שלוש סדרות מתוכננות בעקבות התפשטות מגפת הקורונה, אך הסדרה הרביעית בסוצ'י שברוסיה התקיימה כרגיל, ובנוסף התקיימה בפוקרסטארס סדרת אונליין ראשונה מסוגה במסגרת הסבב. ב-2022 בוטלה סדרה מתוכננת בסוצ'י בעקבות הפלישה הרוסית לאוקראינה.

===שידור===
ג'יימס הארטיגן מנחה את שידור הטורנירים הטלוויזיוניים החל מ-2007. בשנים הראשונות הצטרפו אליו שחקנים מוכרים כשדרני משנה, וב-2011 הצטרף אליו ג'ו סטייפלטון כצוות השידור הקבוע. כחלק מצוות השידור המתחלף מצטרפים ניק וולש, מריה הו, גריפין בנגר וסאם גרפטון. שידורים אלו מתקיימים בטלוויזיה ובערוץ ה-Twitch.tv של פוקרסטארס.

== קישורים חיצוניים ==

* 

==הערות שוליים==

קטגוריה:פוקר
קטגוריה:תחרויות בין-לאומיות
איזידור מילקו

ד"ר איזידור מילקו (במקור בַּדֶקֶר - Baedeker; בהונגרית: Milkó Izidor; סובוטיצה, 1 בפברואר 1855 – סובוטיצה, 21 באפריל 1932) בעל קרקעות, עורך דין, עיתונאי, יהודי-הונגרי, חבר באגודת פטפי ובאגודת דוגוניץ' של העיר סגד.

== ביוגרפיה ==
איזידור מילקו סיים את בית הספר התיכון בעיר הולדתו. מ-1872 למד משפטים באוניברסיטת בודפשט (שמה היום אוניברסיטת אטווש לוראנד), תוך כדי עיסוק בספרות. הוא קיבל דוקטור למשפטים ב-1884, אך לא עסק בעריכת דין. ב-1884 נבחר לנשיא בית היתומים בסובוטיצה, אך ב-1889 התפטר עקב מצב בריאותו שהתדרדר. עד 1893 עסק בעיקר בשיקום בריאותו, שהה הרבה במרחצאות בחו"ל וכתב מעט. מאוחר יותר הפך לרשם עירוני ראשי לשם כבוד בסובוטיצה, והשתתף שוב בחיי החברה והספרות. הוא התרושש לקראת סוף חייו. הובא למנוחות בבית קברות יהודי בסובוטיצה.

== פעילותו ==
מ-1875 כתב מאמרים ב"עיתון הבירה" (Fővárosi Lapok) במשך עשור, אך משנות ה-70 של המאה ה-19 עבד רבות גם בעיתונים אחרים בבודפשט ובעיתוני מחוז באץ'-קישקון. הוא כתב סיפורים קצרים, נובלות, הומורסקות, רישומים ודיווחים על מסעותיו בחו"ל. בכתביו ייצג את השמרנות המתונה. מילקו הרבה להשתמש בשיטה של אפוריזם חכם ברישומיו. כתב על "חברת האדונים", וכשכתב את ה"ג'נטלמנים" לא כתב עליהם בלעג, בסרקזם - עוקצנות, אלא בהבנה ובהומור עדין, כבשיחת סלון מעוררת מוסר.

בתחום החברתי זכה להישגים בניהול התרבות ההונגרית בסובוטיצה (Szabad Lyceum). בתקופת נשיאותו בקהילה היהודית המקומית (1902) נבנה בית הכנסת של סובוטיצה. הוא העלה את הרעיון של הקמת עמותת בלטון וב-1886 ממנו החלה התנועה הגדולה ביותר שמטרתה הייתה להפיץ ספרים בשפה ההונגרית ולארגן ספריות ציבוריות. בעשור האחרון, לאחר התכתיב של חוזה טריאנון, ייצג כסופר הוותיק ביותר מבין ההונגרים ביוגוסלביה את הספרות ההונגרית שהוקמה בתחום הספרות והעיתונות בדרום הונגריה-צפון יוגוסלביה.

== יצירותיו ==

כינויים ודמויותבהם השתמש: סנונית, פלאנר ו-.M.L

== הנצחה ==
הסדנה של עמותת בית הכנסת טום (TUUM Zsinagóga.com) בסובוטיצה השיקה את הלשכה האינטלקטואלית איזידור מילקו בשנת 2011, במטרה להציג תרבות יהודית מסורתית ועכשווית ולארגן אירועי תרבות. מאז מאי 2013 פועלת הסדנה כתא ברוח האינטלקטואלית של בדקר.

במרץ 2013 הקימה הקהילה היהודית של סובוטיצה את המכון לתרבות יהודי על שם ד"ר איזידור מילקו.<ref></ref> תפקיד המכון הוא לבצע דיגיטציה של המורשת הכתובה, התרבותית, הבנויה וההיסטורית הקשורה ליהודי מחוז וויבודינה לשעבר. המכון אחראי גם להפצת התרבות היהודית. המכון רצה להיות "הזהות והמראה החדש של המולדת". הוא היה בפירוק משנת 2015.

אגודת מילקו בסובוטיצה נוסדה מסיבות דומות.

== לקריאה נוספת ==
* Szinnyei József: Magyar írók élete és munkái VIII. (Löbl–Minnich). Budapest: Hornyánszky. 1902. (חייהם ויצירותיהם של סופרים הונגרים)
* (קארוי סלאי: הומור וסאטירה בתקופת קלמן מיקסאט)
* Adatai a Petőfi Irodalmi Múzeum katalógusában ([https://opac-nevter.pim.hu/en/record/-/record/PIM65284 נתוניו במאגר המוזיאון הספרותי פטפי])

== הערות שוליים ==

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:משפטנים יהודים הונגרים
קטגוריה:חברי אגודת דוגוניץ'
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1855
קטגוריה:הונגרים שנפטרו ב-1932
סרגיי בסדה

סרגיי אורסטוביץ' בסדה (ברוסית: Сергей Орестович Беседа; נולד ב-1 בינואר 1954) הוא איש שירות הביטחון הפדרלי הרוסי, שימש ראש השירות החמישי (שירות המודיעין מבצעי ויחסים בינלאומיים) של שירות הביטחון הפדרלי של רוסיה בשנים 2009—2022. השירות בראשו עמד עוסק באיסוף מודיעין על מדינות ברית המועצות לשעבר.

במהלך הפלישה הרוסית לאוקראינה נלקח למעצר בית עם סגנו, על כישלונו המודיעיני בניהול מבצעי ביון לקראת המבצע.
==קריירה==
לאחר שנים בשירות הק.ג.ב. ושירות הביטחון הפדרלי מונה ב-2003 לסגן ראש המנהלת לתיאום מודיעין מבצעי של המחלקה לניתוח, תחזית ותכנון אסטרטגי בשירות הביטחון הפדרלי. המנהלת מהווה שירות הביון של הארגון. ב-2004 שמה של המנהלת שונה לשירות החמישי, ששמו הרשמי היה שירות המודיעין המבצעי והיחסים הבינלאומיים ועוסק ביחסי הארגון עם שותפים זרים. בשירות פועלת המחלקה למודיעין מבצעי (Департамент Оперативной Информации СОИМС ФСБ), המבצעת את תפקידי המודיעין החיצוני של הארגון ואחראית על פעולות ביון בשטחי ברית המועצות לשעבר.

ב-2009, סרגיי קודם לעמוד בראש שירות המודיעין המבצעי והיחסים הבינלאומיים. ב-20 וב-21 בפברואר 2014, הוא היה בקייב במסגרת משימת תיאום עם שירות הביטחון האוקראיני (СБУ), כדי לקבוע את רמת האבטחה הדרושה של שגרירות הפדרציה הרוסית באוקראינה ושל מוסדות רוסיים אחרים בקייב.

ב-4 באפריל 2014, במסגרת חקירת רציחות רבות של אזרחים אוקראינים שבוצעו במהלך המהומות בקייב ב-18–22 בפברואר, ביקש משרד החוץ האוקראיני מרוסיה להבהיר את נסיבות שהותו באוקראינה מה-20 עד 21 בפברואר 2014 של סרגיי ברדה. ב-26 ביולי 2014 נכלל ברשימת הסנקציות של האיחוד האירופי. ב-16 באוקטובר 2014 הוא חתם על הסכם להגנה הדדית על מידע מסווג עם מנהל המשרד של המועצה לביטחון לאומי והגנת מידע מסווג של ממשלת סרביה, גוראן מאטיץ'.

בפברואר 2022, על פי כמה דיווחים, הוא נעצר על ידי הרשויות ברוסיה בגין מתן מידע מודיעיני כוזב ערב פלישת רוסיה לאוקראינה. באפריל 2022 הועבר עם סגנו לכלא לפורטובו.
קטגוריה:אנשי שירות הביטחון הפדרלי הרוסי
קטגוריה:אנשי ק.ג.ב.
קטגוריה:רוסים שהוטלו עליהם סנקציות של מחלקת האוצר של ארצות הברית
קטגוריה:רוסים שנולדו ב-1954
ניקולאי דמיטריב-אורנבורגסקי

ניקולאי דמיטריב-אורנבורגסקי (ברוסית: Николай Дмитриев-Оренбургский: 1 בנובמבר 1838 – 21 באפריל 1898) היה צייר רוסי. בשנים 1875–1885 חי ועבד בפריז.

== ביוגרפיה ==
אורנבורגסקי היה אחד מארבעה עשר הסטודנטים שהחליטו ב-1863 לעזוב את האקדמיה הקיסרית לאמנויות כחלק ממרד הארבעה עשר ולהקים אגודה אמנותית עצמאית, ארטל האמנים של פטרבורג, שקדמה לאגודה לאמנות נודדת (הנודדים).

אורנבורגסקי ידוע בנושאים הצבאיים ששלטו בעבודתו לאחר שהשתתף במלחמת רוסיה-טורקיה בשנים 1877–1878, ובציורים המתארים את חיי הכפר הרוסי (חייהם של אנשים פשוטים, האיכרים, בפרט).

בפרויקט מתעד את התערוכה הקולומביאנית העולמית של 1893,<ref></ref> במסגרתה הוצגו כמה מציורי חיי הכפר הרוסי שלו, נאמר כך על עבודתו של דמיטרייב-אורנבורגסקי: "תכונה בולטת היא אווירת העצב המתוארת בסצנות של החיים ברוסיה, אפילו באלו אשר מתארים את זמניהם העליזים - יותר. כך ב"יום ראשון בכפר", מאת דמיטריף-אורנבורסקי, שבו איכרים מנסים לעשות שמח, אפשר לראות שהם רק מנסים, ונשארים באדישות",<ref></ref> "לעמוד מול הבד הזה פירושו להיות עם תחושה מאוד ריאלית כאילו להיות ניצב בכפר רוסי ביום ראשון אחר הצהריים".<ref> מאורכב מהמקור. אוחזר 2022-12-22</ref>

עבודתו של דמיטרייב-אורנבורגסקי נאספת ומוצגת, בין היתר, במוזיאון ההרמיטאז', המוזיאון הרוסי, המוזיאון ההיסטורי הצבאי והמוזיאון לאמנות רוסית.

== גלריה ==
<gallery mode="packed" heights="180">
Dmitriev 007.jpg
Dmitriev 002.jpg
Nikolai Dmitriev-Orenburgsky The Fire in the village.jpg
Pereprava cherez Dunaj.jpg
Zahvat grivickogo reduta.jpg
</gallery>
== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1838
קטגוריה:רוסים שנפטרו ב-1898
אלן וויט

אלן טוני קונברי (באנגלית: Ellen Toni Convery; נולדה ב-9 במאי 1989), מוכרת כאלן וויט, היא כדורגלנית עבר אנגלייה, ששיחקה במהלך הקריירה בעמדת חלוצה בקבוצות צ'לסי, ארסנל, מנצ'סטר סיטי וקבוצות נוספות בסופר ליג האנגלית ובנבחרת אנגליה. הייתה שותפה לזכייה ההיסטורית של אנגליה ביורו 2022, זכתה פעמיים באליפות הסופר ליג האנגלית ושלוש פעמים בגביע האנגלי, נבחרה שלוש פעמים לשחקנית השנה בליגה האנגלית, הייתה מלכת השערים בליגה פעם אחת ונכון ל-2022 היא הכובשת המובילה בנבחרת אנגליה בכל הזמנים.

==קריירה==
וויט (מימין) במדי הנבחרת במשחק מול מונטנגרו ב-2014

===קריירת מועדונים===
וויט החלה לשחק בקבוצת בנים מגיל צעיר ובגיל שמונה עברה לאקדמית הנערות של ארסנל ושיחקה שם עד 2005. בשנה זו, בגיל 16, עברה לשחק בקבוצה הבוגרת של היריבה העירונית צ'לסי ובמשך שלוש השנים ששיחקה במועדון סיימה ככובשת המצטיינת. ב-2008 עברה למשך שנתיים ללידס יונייטד ולאחר שהקבוצה התפרקה עקב קשיים כלכליים חזרה לארסנל.

כבר בעונת החזרה שלה לארסנל זכתה עם הקבוצה בטרבל ובשתי העונות העוקבות הוסיפה עוד אליפות וגביע כמו גם שני גביעי הליגה. ב-2013 חתמה על חוזה לשלוש עונות בנוטס קאונטי ולאחר מכן עברה לברמינגהאם סיטי לשתי העונות הבאות כשבעונת 2017/2018 סיימה כמלכת השערים של הליגה.

ב-2019 עברה לשחק במנצ'סטר סיטי וב-2021 האריכה החוזה בשנתיים. למרות פציעות רבות שחוותה לאורך הקריירה הצליחה ב-2021 להפוך לכובשת המובילה בכל הזמנים בליגה האנגלית ופרשה ממשחק בשנה שלאחר מכן.

===בנבחרת===
וויט שיחקה בנבחרות אנגליה עד גיל 17, עד גיל 19, עד גיל 20 ועד גיל 23.

ב-2010 ערכה את הופעת הבכורה שלה בנבחרת הבוגרת והייתה חלק מהסגל באליפויות העולם ב-2011, 2015 בה סיימה עם הנבחרת במקום השלישי ו-2019 שבה כבשה שישה שערים כמו מלכת השערים של הטורניר אך זכתה במקום השלישי כיוון שהיו לה פחות בישולים. בנוסף לאליפויות העולם השתתפה עם נבחרת בריטניה באולימפיאדות לונדון וטוקיו.

ביורו 2022 הייתה בהרכב הפותח בכל משחקי הנבחרת תחת המאמנת סרינה ויכמן בדרך לזכייה היסטורית בתואר. כשבועיים לאחר הזכייה הודיעה על פרישתה ממשחק פעיל.

==הישגים ותארים==
וויט עם גביע האליפות ב-2011

===במועדונים===
;לידס יונייטד
* גביע הליגה ב-2010
;ארסנל
* אליפות הסופר ליג האנגלית לנשים בשנים 2011, 2012
* הגביע האנגלי בשנים 2011, 2013
* גביע הליגה בשנים 2011, 2012, 2013
;מנצ'סטר סיטי
* הגביע האנגלי ב-2019/2020

===עם הנבחרת===
*אליפות אירופה: 2022
* סגנית באליפות אירופה בכדורגל נשים עד גיל 19 ב-2007
* גביע קפריסין ב-2013
* גביע SheBelieves ב-2019
* גביע ארנולד קלארק ב-2022

===תארים והישגים אישיים===
* שחקנית השנה בליגה האנגלית בשנים 2011, 2018, 2020/2021
* מלכת השערים בליגה האנגלית - 2017/2-18
* "נעל הארד" - מקום שלישי בהבקעת שערים בטורניר הגביע העולמי (עם אותו מספר שערים כמו לזוכה) - 2019

===שיאים אישיים===
* הכובשת המובילה בכל הזמנים בנבחרת אנגליה - 52 שערים
* הכובשת המובילה בכל הזמנים בנבחרת בריטניה - 6 שערים
* הכובשת המובילה בכל הזמנים במשחקי הגביע העולמי עם נבחרת אנגליה - 7 שערים

==קישורים חיצוניים==

* 

קטגוריה:כדורגלניות אנגליות
קטגוריה:כדורגלנים אנגלים
קטגוריה:חלוצות כדורגל אנגליות
קטגוריה:חלוצי כדורגל אנגלים
קטגוריה:כדורגלניות צ'לסי
קטגוריה:כדורגלניות ארסנל ליידיס
קטגוריה:כדורגלניות באולימפיאדת לונדון (2012)
קטגוריה:כדורגלנים באולימפיאדת לונדון (2012)
קטגוריה:כדורגלניות בריטיות באולימפיאדת טוקיו (2020)
קטגוריה:אנגליות שנולדו ב-1989
קטגוריה:אנגלים שנולדו ב-1989
אירנה גרבל

אירנה גרבל (10 במאי 1901 – 27 במאי 1966) הייתה בלשנית ישראלית, פרופסור באוניברסיטה העברית בירושלים.

==ביוגרפיה==
אירנה (לאה) גרבל נולדה במוסקבה בשנת 1901. אביה, אליהו גרבל, סיים לימודי משפטים והיה בעל מעמד "סוחר של הגילדה הראשונה", שהקנה לו רשות לגור במוסקבה, מחוץ לתחום המושב באימפריה הרוסית. אירנה למדה בגימנסיה, ובשנת 1918 ברחה עם משפחתה מאימי המהפכה הרוסית לגרמניה. אביה נפטר בגרמניה.

בשנת 1925 נישאה גרבל לאלכסנדר חנוך, אף הוא יהודי מרוסיה, חוקר יפן וממייסדי חברת גרמניה-יפן. בשנת 1928 הם נפרדו.

למדה משפטים ופילולוגיה שמית באוניברסיטת היידלברג, ובשנת 1923 קיבלה תואר דוקטור על עבודה שכותרתה "דיני מתנה במשפט העברי". בשנת 1925 החלה בלימודי שפות שמיות באוניברסיטת ברלין, ובהמשך לכך החלה ללמד שם ערבית. בשנת 1930 קיבלה תואר דוקטור נוסף, על עבודה שכותרתה: "השפעות של שפות זרות על העברית החדשה".

באותן השנים כתבה (בשם המשפחה חנוך) ערכים לאנציקלופדיה יודאיקה שיצאה לאור בברלין.

בשנת 1929 עלתה עם אמהּ לארץ ישראל, ועבדה כמורה לעברית ולערבית בבתי ספר תיכוניים ובבתי מדרש למורים.

היא נעשתה למומחית לפונטיקה ולפונולוגיה של שפות שמיות חיות ולמסורות הלשון של עדות ישראל, ועסקה ברישום מסורות לשון עבריות ולהגים שמיים מפי דובריהם. בשנת 1937 נסעה לסוריה כדי להאזין לדיבורם של יהודי כורדיסטן.

בשנת 1946 שידרה ב"קול ירושלים" שיעורים בערבית.

משנת 1949 לימדה ארמית מדוברת וטורקית באוניברסיטה העברית. במסגרת זו פרסמה את הספר "מבטא עברי" בשתי מהדורות. בשנת 1964 מונתה לפרופסור חבר בחוג לבלשנות.

פרסמה מאמרים רבים בכתבי עת בין־לאומיים ובכתב העת 'לשוננו' על הגיית יהודי ספרד, על המסורת הטברנית, על חלוקת התנועות אצל מדקדקים יהודיים ועל ההגיים בכנענית ובאוגריתית. ספרה The Jewish Neo-Aramaic Dialect of Persian Azerbaijan: Linguistic Analysis and Folkloristic Texts יצא לאור בשנת 1965. הייתה עורכת מדור הבלשנות של האנציקלופדיה העברית בכרכים י"ג, ט"ז-כ' ומילואים ב', וכתבה בה ערכים בנושאי בלשנות, פולקלור ותולדות התרבות.

עסקה בעריכה ספרותית של תרגומים מגרמנית ומשוודית, בהם ספריו של אריך קסטנר.

בשנת תשי"ז (1957) נבחרה כחברה־יועצת באקדמיה ללשון העברית – האישה הראשונה בקרב חברי האקדמיה. בזמן הדיונים במליאת האקדמיה על רפורמת הכתיב, בשנת תשכ"ב (1962), נמנתה עם המתנגדים לשיטת הניקוד החלקי והנהגת שתי שיטות ניקוד מקבילות.

בשנות השישים של חייה החלה ללמוד הונגרית.

היא גרה כל חייה עם אמהּ, פלורה גרבל, שנפטרה בנובמבר 1965. אירנה גרבל נפטרה חודשים אחדים לאחר אמהּ, ב-27 במאי 1966, ונקברה בהר המנוחות.

==קישורים חיצוניים==
* אריה אולמן, 
* 
* 

ממאמריה:
* 
* 
* 
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בעלי תואר דוקטור מאוניברסיטת היידלברג
קטגוריה:בלשנים ולשונאים ישראלים
קטגוריה:סגל האוניברסיטה העברית בירושלים: בלשנות
קטגוריה:חברי האקדמיה ללשון העברית
קטגוריה:עורכי האנציקלופדיה העברית
קטגוריה:אנשי העלייה החמישית
קטגוריה:יהודים הקבורים בהר המנוחות
קטגוריה:בלשניות ולשונאיות ישראליות
קטגוריה:נשות העלייה החמישית
קטגוריה:חברות האקדמיה ללשון העברית
קטגוריה:ישראלים ילידי האימפריה הרוסית
קטגוריה:ישראליות ילידות האימפריה הרוסית
קטגוריה:ישראלים שנולדו ב-1901
קטגוריה:ישראליות שנולדו ב-1901
קטגוריה:ישראלים שנפטרו ב-1966
קטגוריה:ישראליות שנפטרו ב-1966
ליאור דרור

ליאור דרור (נולד ב-1974) הוא שחקן ומאמן כדורסל נכים ישראלי.

דרור היה שחקן כדורסל בנבחרת הצעירה של הפועל הרצליה. בשנת 1988, בגיל 14, נפצע קשה בתאונת דרכים מפגיעת רכב בשעה שהוא ואביו עמדו עם רכבם במפרץ חנייה. בעקבות התאונה עבר ניתוח לקטיעת רגלו הימנית. בעקבות התאונה התאונה הועמד לדין מנהל יחידת הדרכים בעיריית תל אביב על מצב תחזוקת הכביש.

דרור החל להתאמן במרכז הספורט לנכים של איל"ן. השתתף כשחקן נבחרת ישראל בכדורסל כיסאות גלגלים ב וב. 

דרור מאמן נבחרת הכדורסל של מרכז הספורט לנכים ברמת גן ומאמן נבחרת ישראל הצעירה בכדורסל בכיסאות גלגלים. הוא הבעלים של מיזם "גבולות שקופים" המפגיש תלמידים עם בעלי מוגבלויות.

==קישורים חיצוניים==
* [https://www.gvulotshkufim.co.il/he/home מיזם גבולות שקופים]
* [https://www.paralympic.org/lior-dror פירוט השתתפותו בתחרויות המשחקים הפאראלימפיים] באתר הרשמי של IPC 

== הערות שוליים ==

קטגוריה:ספורטאים פאראלימפיים ישראלים
קטגוריה:כדורסלנים פאראלימפיים ישראלים
קטגוריה:שחקני כדורסל נכים ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:כדורסלנים במשחקים הפאראלימפיים ברצלונה (1992)
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:כדורסלנים במשחקים הפאראלימפיים בייג'ינג (2008)
קטגוריה:ישראלים שנולדו ב-1974
קטגוריה:נפגעי תאונות דרכים בישראל
קטגוריה:בוגרי תיכון עירוני י"ד (תל אביב)
קטגוריה:בוגרי מכללת שנקר
קטגוריה:ספורטאי איל"ן
האזורים הרוסיים הגדולים

מפה טופוגרפית (בגרמנית) של רוסיה המציגה את מרבית האזורים בה
האזורים הרוסיים הגדולים הם שמונה אזורים גאומורפולוגיים בשטח הפדרציה הרוסית, שלהם צורות אופייניות של פני שטח. שבעה מהם נמצאים ממזרח לרכס הרי אורל.

==האזורים==
Khopyor}}
אוב]]
* המישור האירופי - שטח נרחב מאד, הכולל את המישורים ואת השקעים הטופוגרפיים ממערב ומדרום מערב להרי אורל. אלו נחצים על ידי נהר<nowiki/>ות רבים, ובהם הוולגה, הדנייפר, הדון והפצ'ורה. משתרע על פני כ-4,000,000 קילומטר רבוע.
* המישור הסיבירי המערבי - אזור אדמת סחף בין הרי אורל ממערב לבין הנהר יניסיי ממזרח, שמעבר לו מתנשאת הרמה הסיבירית המרכזית. האזור תחום מצפון על ידי ים קארה ומדרום על ידי מורדות הרי אלטאי. האזור הדרומי שלו נמשך אל תוך קזחסטן. משתרע על פני 2,600,000 קילומטר רבוע.
* השפלה הסיבירית הצפונית - שפלה בעלת פני שטח שטוחים, המפרידה בין הרי ביראנגה שבחצי האי טיימיר שמצפון לה לבין הרמה הסיבירית המרכזית שמדרומה. משתרעת על פני כ-400,000 קילומטר רבוע.
* הרמה הסיבירית המרכזית - אזור המשתרע בין נהרות היניסיי והלנה, ובו מספר רמות, המבותרות על ידי עמקי נהרות. שטחו כ-3,500,000 קילומטר רבוע.
* השפלה היאקוטית המרכזית - מישור אדמת סחף בחלקו המרכזי של הנהר לנה. הוא מפריד בין הרמה הסיבירית המרכזית לבין ההרים הסיביריים המרכזיים. שטחו כ-300,000 קילומטר רבוע.
* ההרים הסיביריים הדרומיים - משתרעים ממזרח למערב במחוז הפדרלי הסיבירי ובמחוז המזרח הרחוק הפדרלי וכן במונגוליה. משתרע על פני כ-1,500,000 קילומטר רבוע.
* השפלה הסיבירית המזרחית - מישור אדמת סחף נרחב, ובו ביצות ואלפי אגמים. הוא כולל גם את איי סיביר החדשה. משתרע על פני כ-1,100,000 קילומטר רבוע.
* ההרים הסיביריים המזרחיים - אזור הררי נרחב הממוקם בצפון מזרח סיביר. יש בו שתי מערכות הרריות עיקריות ומספר מערכות משניות. הוא מגיע אל כף דז'נב שלחוף מצר ברינג. משתרע על פני כ-2,000,000 קילומטר רבוע.

<gallery widths="250px" heights="250px" perrow="2">
תמונה:Снежник - panoramio.jpg|השפלה הסיבירית הצפונית: נוף טונדרה ושדה שלג
תמונה:Плато Путорана.jpg|הרמה הסיבירית המרכזית: הרי פוטורנה 
תמונה:Саха (Якутия). Поля тукуланов (песчаные дюны). (10118322213).jpg|השפלה היאקוטית המרכזית: נוף טייגה
תמונה:Одно из озер Кузнецкого Алатау.jpg|ההרים הסיביריים הדרומיים: רכס קוזנצק אלאטאו 
תמונה:В полночь у озера Ожогино edit.jpg|השפלה הסיבירית המזרחית: אגם אוזהוגינו 
תמונה:Bilibinsky District, Chukotka Autonomous Okrug, Russia - panoramio (247).jpg|ההרים הסיביריים המזרחיים: ביליבינו 
</gallery>

אזורים גדולים
8K

השוואה בין רזולוציות תצוגה נפוצות.
רזולוציית 8K מתייחסת לרזולוציית תמונה או תצוגה ברוחב של כ-8,000 פיקסלים. 8K UHD היא הרזולוציה הגבוהה ביותר (7680 × 4320) שהוגדרה בתקן UHDTV.<ref></ref>

רזולוציית תצוגה של 8K היא ההמשך של רזולוציית 4K . ב-CES 2019, נחשפו טלוויזיות ה-8K הראשונות. ההיתכנות של מעבר מהיר לתקן חדש זה מוטלת בספק לאור היעדר משאבי שידור. ההערכה היא (נכון לשנת 2019) שמכשירים תומכים ב-8K יהוו רק 3% מטלוויזיות ה-UHD עד 2023 עם מכירות עולמיות של 11 מיליון יחידות בשנה. <ref></ref> עם זאת, יצרני הטלוויזיה נשארים אופטימיים מכיוון ששוק ה-4K צמח הרבה יותר מהר מהצפוי, כאשר המכירות בפועל עברו את התחזיות כמעט פי שישה ב-2016. <ref></ref>

נכון ל-2018 תאגיד השידור יפני NHK הוא אחד מתאגידי השידור הבודדים בעולם שיש להם מצלמות לשידור ברזולוציית 8K.<ref></ref>

== רזולוציות ==
=== 7680 × 4320 ===
זוהי הרזולוציה של פורמט UHDTV2 המוגדר ב-SMPTE ST 2036–1,<ref name="SMPTE OV 2036-0"></ref><ref name="SMPTE ST 2036-1"></ref> וכן פורמט 8K UHDTV המוגדר ב- ITU-R BT.2020 .<ref name="Rec. 2020 PR"></ref> זהו גם הפורמט הנבחר על ידי פרויקט DVB כרזולוציה עבור תקן השידור 8K שלהם, UHD-2 . <ref></ref> יש לרזולציה 33.2 מיליון פיקסלים בסך הכל, והיא כפולה מהרזולוציה של 4K UHD בכל מימד (פי ארבעה פיקסלים בסך הכל) או פי ארבעה מהרזולוציה של 1080p בכל מימד (פי שישה עשר פיקסלים בסך הכל).

{| class="wikitable"
|+דוגמאות לרזולוציות 8K
!רזולוציה
! colspan="2" |יחס גובה-רוחב
!סך הכל פיקסלים
|-
|7680 × 2160
|3.5 ∶ 1
|32:9
|16.59Mpx
|-
|7680 × 3200
|2.40 ∶ 1
|24:10
|24.58Mpx
|-
|7680 × 3240
|2. ∶ 1
|64:27
|24.88Mpx
|-
|7680 × 4320
|1.7 ∶ 1
|16:9
|33.18Mpx
|-
|8192 × 4320
|1.8 ∶ 1
|256:135
|35.39Mpx
|-
|8192 × 4608
|1.7 ∶ 1
|16:9
|37.75Mpx
|-
|8192 × 5120
|1.60 ∶ 1
|16:10
|41.94Mpx
|-
|8192 × 8192
|1.00 ∶ 1
|1:1
|67.11Mpx
|}

==קישורים חיצוניים==

== הערות שוליים ==

קטגוריה:אלקטרוניקה בידורית
קטגוריה:טלוויזיה: טכנולוגיה
קטגוריה:קולנוע ביתי
קטגוריה:שידור דיגיטלי
ברנדי קרסטה

ברנדי קרסטה (באנגלית: Brandy Crusta) הוא קוקטייל המוכר על ידי איגוד הברמנים הבינלאומי. הקוקטייל מורכב מברנדי, ליקר קורסאו לבן, ליקר מקסקינו, לימון ומי סוכר, בתוספת אנגוסטורה ביטרס. מוגש בדרך כלל בכוס יין מלאה בקרח עם ללא קשית. הקישוט המקובל הוא ציפוי סוכר וקליפת לימון או תפוז מעוגלת בתוך הכוס. שמו של השם "קרסטה" בא מלשון crust, "קרום" באנגלית המתאר את ציפוי הסוכר.

==היסטוריה==
מתכון לברנדי קרסטה בספרו של ג'רי תומאס, 1862
הקוקטייל הומצא ב-1850 על ידי הברמן ג'וסף ספנימי (Joseph Santini) בניו אורלינס, בבר בשם "Jewel of the South".

ג'רי תומאס (Jerry Thomas) פרסם את המתכון בספרו "Jerry Thomas' Bartenders Guide: How To Mix Drinks" ב-1862. הקוקטייל דומה במידת מה לסיידקאר, אשר החליף את הקורסאו, מרסקינו וסוכר בטריפל סק.

הקוקטייל כמעט נשכח במאה ה-20, אבל חזר לאופנה בתחילת המאה ה-21.

==קישורים חיצוניים==

* [https://iba-world.com/brandy-crusta/ ברנדי קרסטה], באתר IBA
* [https://www.diffordsguide.com/cocktails/recipe/310/brandy-crusta ברנדי קרסטה], באתר Diffords Guide

==הערות שוליים==

קטגוריה:קוקטיילים
קטגוריה:ברנדי
יחסי אוקראינה–אנגולה

נשיא אנגולה [[ז'ואאו לורנסו נפגש עם עמיתו האוקראיני וולודימיר זלנסקי במהלך ועידת האומות המאוחדות לשינוי אקלים בגלאזגו שבסקוטלנד, 2021 (במהלך מגפת הקורונה בממלכה המאוחדת)]]
יחסי אוקראינה–אנגולה הם היחסים הבילטרליים שבין אוקראינה לבין רפובליקת אנגולה. אנגולה הכירה בעצמאותה של אוקראינה ב-30 בספטמבר 1994, ובתאריך זה גם כוננו היחסים הדיפלומטיים בין שתי המדינות.

== היסטוריה ==
=== בתקופת ברית המועצות ===
עוד בטרם אוקראינה קיבלה עצמאות מברית המועצות, היו קשרי מסחר בינה ובין אנגולה, ומפעלים אוקראיניים רבים ייצאו מגוון רחב של מוצרי תעשייה וצריכה לאנגולה. לכך יש להוסיף גישה חיובית וכבוד כלפי אוקראינה מצד אלפי סטודנטים מאנגולה שלמדו במוסדות אוקראיניים, וחלקם תפסו מאוחר יותר תפקידים חשובים במדינה. בנוסף, אוקראינה סייעה אקטיבית לפיתוח ענפים כלכליים שונים באנגולה, ולדוגמה בשלב מסוים מאות אוקראינים לימדו במוסדות חינוך באנגולה ועבדו עם חקלאים ודייגים מקומיים. ענפים נוספים שהושפעו מאוקראינה הם ענפי האנרגיה, התחבורה האווירית ומערכת הבריאות.

=== כוח שמירת השלום באנגולה: 1996–1999 ===
לאחר הכרזת העצמאות של אוקראינה, היא ראתה בהשתתפות בכוח שמירת השלום של האו"ם מרכיב חשוב במדיניות החוץ שלה. על כן, בפברואר 1996 נשלחו כוחות אוקראיניים לאנגולה כדי להשתתף במשימת שמירת השלום של האומות המאוחדות. באותה תקופה התחוללה מלחמת האזרחים באנגולה. לפי מזכירות האו"ם, הכוח האוקראיני היה אמור להיות באנגולה למשך שנה. עם זאת, אחרי שינוי במשימה, הכוחות האוקראיניים נסוגו שלושה חודשים מוקדם מהמתוכנן. במהלך שהותם במדינה סייעו האוקראינים ביישום הסכמי הפסקת האש ותיאמו פעולות הומניטריות.

=== פתיחת שגרירות אוקראינה באנגולה ===
ב-13 במאי 2004 נפתחה שגרירות אוקראינה בלואנדה, בירת אנגולה, שנתיים אחרי שהסתיימה בה מלחמת האזרחים בת 30 השנה. בפעילותה, השגרירות תומכת ביצירת קשרים בין יזמים מאוקראינה ומאנגולה, חילופי משלחות ובארגון פגישות עסקיות.

== קישורים חיצוניים ==

* [https://angola.mfa.gov.ua/ שגרירות אוקראינה בלואנדה]
* [https://web.archive.org/web/20141029234208/http://www.president.gov.ua/documents/16885.html צו מאת נשיא אוקראינה], 2014

== הערות שוליים ==
רוזה לין

רוזה קוסטנדיאן (בארמנית: Ռոզա Կոստանդյան), הידועה בשם הבמה רוזה לין (בארמנית: Ռոզա Լին), היא זמרת, פזמונאית, ומפיקת תקליטים ארמנית. לין ייצגה את ארמניה באירוויזיון 2022 בטורינו, איטליה.

== ביוגרפיה ==
קוסטנדיאן נולדה וגדלה ב, ארמניה. היא החלה לנגן בפסנתר בגיל שש. בשנת 2013, היא השתתפה באירוויזיון הילדים 2013 עם השיר Gitem.

לין החלה את הקריירה המוזיקלית המקצועית שלה בשיתוף פעולה עם חברת התקליטים Nvak Collective, שנוסדה על ידי הזמרת והפזמונאית הארמנית-אמריקאית תמר קפרליאן. בספטמבר 2021, לין הוציאה את סינגל הבכורה שלה "King" בשיתוף עם הזמרת האמריקאית קיארה.

ב-11 במרץ 2022 הוכרזה לין כנציגת כנציגת ארמניה לאירוויזיון 2022 על ידי הטלוויזיה הציבורית של ארמניה. ב-19 במרץ 2022 יצא לאור שירה לתחרות, "Snap". ב-10 במאי 2022 ביצעה לין את "Snap" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. ארמניה הופיעה שמינית, לפני איטליה ואחרי נורווגיה. לבסוף דורגה במקום העשרים עם 61 נקודות.

באוקטובר 2022, לאחר הופעתה באירוויזיון, לין העתיקה את מגוריה לאוקראינה והתגייסה לסייע במאמצי המלחמה. במסגרת פעילותה, לין משתפת תיעודים בלעדיים מאזורי הלחימה ברשתות החברתיות.

==קישורים חיצוניים==
* 

* 

==הערות שוליים==

קטגוריה:ילידות 2000
קטגוריה:זמרות ארמניות
קטגוריה:משתתפי אירוויזיון 2022
קטגוריה:נציגי ארמניה באירוויזיון
קטגוריה:ארמנים שנולדו ב-2000
מעצרו של מרק ברנשטיין

מרק ברנשטיין בוועידת-ויקי ב[[מוסקבה 2013.]]

מעצרו של מרק ברנשטיין (ברוסית: Марк Израйлевич Бернштейн), אירע בחודש מרץ 2022 בעקבות חשד כי הפיץ כעורך בוויקיפדיה הכולל מידע שקרי כביכול בנוגע לסיקור הפלישה הרוסית לאוקראינה.

ברנשטיין, שנולד ב-19 באוגוסט 1965 במינסק. הוא יהודי, בוגר האוניברסיטה הלאומית הטכנית של בלארוס וויקיפד בוויקיפדיה הרוסית. מאז שלהי 2009 ועד תחילת 2022 ביצע יותר מ-200,000 עריכות. מרק עורך בוויקיפדיה תחת שם המשתמש "Pessimist2006".

בחודש מרץ 2022 נעצר ברנשטיין על ידי כוחות ביטחון בלארוסיים בחשד להפרת חוקי הפייק ניוז בנוגע לסיקור הפלישה הרוסית לאוקראינה. בהודעה לעיתונות של שרותי הביטחון הבלארוסיים נטען שהמעצר בוצע לפי בקשה של רוסיה. המנהל הראשי של בלארוס למאבק בפשע המאורגן ובשחיתות, עצר את ברנשטיין במינסק. ערוצי טלגרם פרו-ממשלתיים פרסמו הקלטה של מעצרו של ברנשטיין, והאשימו אותו בהפצת מידע "אנטי-רוסי" מזויף.

ב-11 במרץ 2022, הצהירה קרן ויקימדיה, המפעילה את ויקיפדיה ופרויקטים אחרים של ויקימדיה, בתגובה לחקירה על מעצרו של ברנשטיין, כי "צוותי האמון והבטיחות וזכויות האדם של הקרן עקבו אחר המשבר המתמשך באוקראינה, והיו בקשר הדוק עם קהילות ויקימדיה באזור כדי להבטיח את ביטחונם ולהגיב לצרכיהם".<ref>ויקיפדיה:איומי צנזורה על הפלישה הרוסית לאוקראינה</ref>

ב-12 במרץ נידון ברנשטיין ל-15 ימי מאסר.

ב-27 במרץ דווח כי טרם שוחרר, וב-29 במרץ הוכר ברנשטיין כאסיר פוליטי, בהחלטה משותפת של ארגוני זכויות האזרח בבלרוס.

משפטו של מרק ברנשטיין נערך ב-23 ביוני 2022. בית המשפט המחוזי זבודסקוי במינסק דן בעניינו. השופטת מסרה את פסק הדין שלה ב-24 ביוני 2022 ועל פיו ברנשטיין נידון לשלוש שנות מאסר "בתנאי בית" בו הוא מוצב תחת פיקוח משטרתי מתמיד בביתו. בהתאם לכך שוחרר בתום הדיון.

==קישורים חיצוניים==

* 

==הערות שוליים==

קטגוריה:ויקיפדים
קטגוריה:יהודים בלארוסים
קטגוריה:מינסק: אישים
קטגוריה:בלארוס: חוק ומשפט
קטגוריה:רדיפות פוליטיות
קטגוריה:מחלוקות בוויקיפדיה
מריה וורונצובה

מריה וורונצובה (ברוסית: Мария Воронцова, שם לידה: מריה ולדימירובנה פוטינה; נולדה ב-28 באפריל 1985), ידועה גם בשם מריה פאסן,<ref name=":0"></ref> היא אנדוקרינולוגית ילדים רוסייה, בתו הבכורה של נשיא רוסיה ולדימיר פוטין.<ref name=":0" />

== ביוגרפיה ==
וורונצובה נולדה בלנינגרד, רוסיה הסובייטית (כיום סנקט פטרבורג ברוסיה).<ref name=":1"></ref> מריה היא בתו הבכורה של ולדימיר פוטין ולודמילה פוטינה (בלידתה: לודמילה שקרבנבה וכיום לודמילה אוצ'רטני).<ref name=":0" /> היא למדה בבית ספר גרמני בדרזדן, גרמניה המזרחית, כשמשפחתה התגוררו שם במהלך שנות ה-80. לאחר שמשפחתה עברו לסנקט פטרבורג ב-1991, היא למדה בפטרשול (ברוסית: Петершуле), גימנסיה גרמנית בסנקט פטרבורג. במהלך מלחמות בין כנופיות שכללו את ארגון הפשע טמבוב, היא ואחותה קתרינה נשלחו על ידי אביהם, שחשש לביטחונם, לגרמניה.

היא ניגנה בכינור במהלך ארוחת בוקר דיפלומטית בחסות הקונסוליה הכללית הרוסית בהמבורג ב-1995. מאוחר יותר, לאחר שמשפחתה עברה למוסקבה, היא למדה בבית ספר גרמני בעיר, בית ספר שהיה לו קשר הדוק לשגרירות גרמניה במוסקבה והיו בו תלמידים רבים משווייץ, אוסטריה וגרמניה. היא סיימה את לימודיה לאחר 11 שנים. שלוש שנים לאחר מכן, היא החלה את לימודיה באוניברסיטה כשהיא נרשמה יחד עם קתרינה כסטודנטית שנה א'.<ref name=":1" />

== לימודים ==
וורונצובה למדה ביולוגיה באוניברסיטת סנקט פטרבורג וקיבלה תואר בוגרת רפואה באוניברסיטת מוסקבה ב-2011.<ref name=":0" /><ref name=":2"></ref> היא הייתה מועמדת לדוקטורט במרכז המחקר האנדוקרינולוגי במוסקבה עם איבן איבנוביץ' דדוב (ברוסית: Иван Иванович Дедов) כיועצתה.<ref name=":2" />

בין השנים 2013 ל-2015, וורונצובה הייתה שותפה לכתיבה של חמישה מחקרים, ביניהם "מצב מערכת נוגדי החמצון בדם אצל חולים עם אקרומגליה". בשנת 2015, הייתה שותפה לכתיבת ספר על גמגום אידיופתי אצל ילדים.<ref name=":0" /> וורונצובה היא היועצת של פוטין בנושא הנדסה גנטית ובנושא קריספר.

== חיים אישיים ==
וורונצובה נשואה לאיש העסקים ההולנדי יוריט פאסן.<ref name=":0" /> בשנת 2013, הם גרו בפנטהאוז בראש בניין המגורים הגבוה ביותר בוורסחוטן בהולנד. ב-2014, תושבים הולנדים קראו לגרש את וורונצובה מהמדינה לאחר שטיסה 17 של מלזיה איירליינס הופלה על ידי מורדים פרו-רוסים באוקראינה. בשנת 2015, דווח כי וורונצובה ופאסן מתגוררים במוסקבה.<ref name=":0" />

==קישורים חיצוניים==

== הערות שוליים ==

קטגוריה:נשות עסקים רוסיות
קטגוריה:אנשי עסקים רוסים
קטגוריה:ילדי מנהיגי מדינות
קטגוריה:בוגרות אוניברסיטת מוסקבה
קטגוריה:בוגרי אוניברסיטת מוסקבה
קטגוריה:בוגרות אוניברסיטת סנקט פטרבורג
קטגוריה:בוגרי אוניברסיטת סנקט פטרבורג
קטגוריה:אנדוקרינולוגים
קטגוריה:רופאי ילדים
קטגוריה:משפחת פוטין
קטגוריה:רוסים שהוטלו עליהם סנקציות של מחלקת האוצר של ארצות הברית
קטגוריה:רוסיות שנולדו ב-1985
קטגוריה:רוסים שנולדו ב-1985
ויקטוריה קורן מיטשל

ויקטוריה קורן מיטשל (באנגלית: Victoria Coren Mitchell; נולדה ב-18 באוגוסט 1972) היא סופרת ושחקנית פוקר בריטית, בעלת טורים שבועיים בדיילי טלגרף, ומנחת שעשועון הטלוויזיה "Only Connect" ותוכנית הרדיו "Heresy". היא האישה הראשונה שזכתה בתואר בסבב הפוקר האירופי והראשונה שזכתה ב-2 תארים.

==ביוגרפיה==
קורן מיטשל פרסמה סיפור קצר תחת שם עט במגזין "Just Seventeen" כשהייתה בת 14. בגיל 15 זכתה בתחרות כתיבה בדיילי טלגרף. ב-1989 פרסמה את ספרה הראשון, "Love 16".

ההצגה "A Lump in my Throat" אשר עיבדה מטוריו של ג'ון דיימונד, עלתה בפסטיבל אדינבורו ב-2000 ובהמשך הוצגה בבתי תיאטרון אחרים. ב-2003 עיבדה את ההצגה לדוקו-דרמה עבור BBC Two עם ניל פירסון. באותה השנה פרסמה את הספר "Once More, with Feeling" אשר כתבה במשותף עם צ'ארלי סקלטון על ניסיונם ליצור את "סרט הפורנו הטוב ביותר אי פעם", בעקבות עבודתם כמבקרי סרטי פורנוגרפיה עבור ה-"Erotic Review".

ב-2009 פרסמה ספר זיכרונות בשם "For Richer, For Poorer: A Love Affair with Poker", אשר ב-2011 פורסם מחדש בשם "Confessions of a Player".

===קריירת בידור===
קורן מיטשל הנחתה שידורי טלוויזיה ורדיו רבים, בעיקר תחת רשת BBC, והיא משתתפת כאורחת קבועה, פנליסטית ואורחת בתוכניות בידור רבות כגון "8 Out of 10 Cats does Countdown" ו"The Last Leg".

מ-2008 היא מנחה את שעשועון הטלוויזיה "Only Connect" ותוכנית הרדיו "Heresy", ומ-2016 את תוכנית הרדיו "Women Talking About Cars" ב-Radio 4. מ-2012 היא משתתפת קבועה בשעשועון Qi.

===קריירת פוקר===
ב-2004 הייתה לאישה הראשונה שזכתה בתואר בסבב הפוקר האירופי, לאחר שניצחה באליפות אשר התקיימה בלונדון. ב-2014 הפכה לראשונה אשר זכתה ב-2 תארים בסבב, כאשר ניצחה באליפות אשר התקיימה בסן רמו.

נכון למרץ 2022, קורן מיטשל זכתה בסך של כ-2.5 מיליון דולר מטורנירי פוקר, כשמתוכם כ-1.6 מיליון דולר מהזכיות בסבב הפוקר האירופי.

==חיים אישיים==
קורן מיטשל נישאה לקומיקאי והשחקן דייוויד מיטשל ב-2012, וב-2015 נולדה בתם הראשונה. אביה הוא ההומוריסטן אלן קורן ואחיה הוא העיתונאי גילס קורן.

==קישורים חיצוניים==

* 

== הערות שוליים ==

קטגוריה:שחקני פוקר
קטגוריה:שחקניות פוקר
קטגוריה:חברות היכל התהילה של הפוקר לנשים
קטגוריה:בעלות טור
קטגוריה:סופרות בריטיות
קטגוריה:מנחות טלוויזיה בריטיות
קטגוריה:שחקניות קולנוע וטלוויזיה בריטיות
קטגוריה:זוכי סבב הפוקר האירופי
קטגוריה:בעלי טור
קטגוריה:מנחי טלוויזיה בריטים
קטגוריה:בריטיות שנולדו ב-1972
קטגוריה:בריטים שנולדו ב-1972
קיילי רוג'רס

קיילי רוג'רס (באנגלית: Kylie Rogers; נולדה ב-18 בפברואר 2004) היא שחקנית אמריקאית.

==ביוגרפיה==
רוג'רס נולדה ב-18 בפברואר 2004 בדאלאס, טקסס. כשהייתה בת 12 עברה המשפחה ללוס אנג'לס.

==קריירה==
מגיל שמונה מופיעה רוג'רס במגוון סדרות טלוויזיה. תפקידה הקולנועי הגדול הראשון של קיילי היה בסרט הקולנוע "תחנת החלל 76" משנת 2014, בו שיחקה לצד פטריק וילסון, ליב טיילר ומאט בומר. באותה שנה שיחקה בסרט "הבנים של אבו גרייב". שנה לאחר מכן הופיע בסרט הקולנוע "Mojave", ובתפקיד ראשי ראשון בסדרת הטלוויזיה "הלחישות".

בשנת 2016 הופיעה בסרט "ניסים מגן עדן" לצד ג'ניפר גארנר. בשנת 2018 הופיעה בסרט "Skin" של הבמאי הישראלי גיא נתיב.

בשנת 2020 שיחקה בתפקיד ראשי בסדרת הטלוויזיה "הביתה לפני החשכה".

ב-21 ביוני 2021, פורסם כי רוג'רס לוהקה לתפקיד בסרט הקולנוע "בו מפחד".

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! הערות
|-
| 2012
| Horror House
| הלן
|
|-
|2013
| We've Got Balls
| טינקר בל הנלי
|
|-
| rowspan="2" | 2014
| תחנת חלל 76 <small>(אנ')</small>
| סאנשיין
|
|-
| Boys of Abu Ghraib
| בת
| ללא קרדיט
|-
| rowspan="2" | 2015
| Mojave
| סופי
|
|-
| אבות ובנות <small>(אנ')</small>
| קייטי דייוויס הצעירה
|
|-
| rowspan="2" | 2016
| ניסים מגן עדן <small>(אנ')</small>
| אנה בים
|
|-
| יופי נסתר
| אליסון יארדשם
|
|-
| 2018
| סקין
| סיירה
|
|-
| 2019
| Fathers and Daughters
| פיצ'ס הצעירה
|
|-
| 2022
| 12 במחיר 1 <small>(אנ')</small>
| אלה בייקר
|
|-
| rowspan="2" | 2023
| בו מפחד
|טוני
|
|-
| Landscape with Invisible Hand
| קלואי מארש
|
|-
|2025
|Mercy 
|
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! הערות
|-
| rowspan="2" | 2012
| ימי חיינו
| פמלה
| פרק: "#1.11948"
|-
| מרפאה פרטית
| שרה נלסון
| 2 פרקים
|-
| rowspan="3" | 2013
| CSI
| מולי גודווין
| פרק: "Backfire"
|-
| Deadtime Stories
| מדיסון טיילר
| פרק: "Terror in Tiny Town"
|-
| מוב סיטי <small>(אנ')</small>
| פגי אודונל
| 2 פרקים
|-
| 2013–2014
| הארץ הפלאות
| מילי
| 2 פרקים
|-
|2014
|Finders Keepers
|קלייר סימון
|סרט טלוויזיה של Syfy
|-
| rowspan="2" |2015
|All I Want for Christmas
|רבקה פטרסון
|סרט טלוויזיה 
|-
| הלחישות <small>(אנ')</small>
| מינקס לורנס
| תפקיד ראשי; 13 פרקים
|-
| rowspan="2" | 2016
| שיקגו PD
| פולי קרלסון
| פרק: "Treehouse"
|-
|קלארנס <small>(אנ')</small>
|לוסי
|דיבוב; פרק: "Lost Playground"
|-
|2018
|קוד בלאק
|סאלי קסלר
|פרק: "Home Stays Home"
|-
| 2018–2022
| ילוסטון
| בת' דאטון הצעירה
| 7 פרקים
|-
| 2019
| Into the Dark
| ריילי
| פרק: "Treehouse"
|-
| 2020–2021
| הביתה לפני החשכה <small>(אנ')</small>
| איזי ליסקו
| תפקיד ראשי (2 עונות); 20 פרקים
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-2004
קטגוריה:אמריקאים שנולדו ב-2004